HOTĂRÂRE Nr. 423/2020 din 27 mai 2020

pentru aprobarea Listei cuprinzând urgenţele medico-chirurgicale, precum şi bolile infectocontagioase din grupa A, pentru care asiguraţii beneficiază de indemnizaţie pentru incapacitate temporară de muncă, fără îndeplinirea condiţiei de stagiu de asigurare

EMITENT: GUVERNUL ROMÂNIEI

PUBLICATĂ ÎN: MONITORUL OFICIAL NR. 451 din 28 mai 2020

În temeiul art. 108 din Constituţia României, republicată, şi al art. 9 alin. (1) din Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr. 399/2006, cu modificările şi completările ulterioare,

**Guvernul României** adoptă prezenta hotărâre.

ART. 1

Se aprobă Lista cuprinzând urgenţele medico-chirurgicale, precum şi bolile infectocontagioase din grupa A, pentru care asiguraţii beneficiază de indemnizaţie pentru incapacitate temporară de muncă, fără îndeplinirea condiţiei de stagiu de asigurare, prevăzută în anexa care face parte integrantă din prezenta hotărâre.

ART. 2

La data intrării în vigoare a prezentei hotărâri se abrogă Hotărârea Guvernului nr. 1.186/2000 pentru aprobarea listei cuprinzând urgenţele medico-chirurgicale, precum şi bolile infectocontagioase din grupa A, pentru care asiguraţii beneficiază de indemnizaţie pentru incapacitate temporară de muncă fără condiţii de stagiu de cotizare, publicată în Monitorul Oficial al României, Partea I, nr. 631 din 5 decembrie 2000.

PRIM-MINISTRU

**LUDOVIC ORBAN**

Contrasemnează:

Viceprim-ministru,

**Raluca Turcan**

Ministrul sănătăţii,

**Nelu Tătaru**

Ministrul finanţelor publice,

**Vasile-Florin Cîţu**

Bucureşti, 27 mai 2020.

Nr. 423.

ANEXĂ

**LISTA**

**cuprinzând urgenţele medico-chirurgicale, precum şi bolile infectocontagioase din grupa A, pentru care asiguraţii beneficiază de indemnizaţie pentru incapacitate temporară de muncă, fără îndeplinirea condiţiei de stagiu de asigurare**

**I. Urgenţe medico-chirurgicale:**

1. arsurile;

2. anemiile severe, cu complicaţii cardiovasculare;

3. accidentele tromboembolice la pacienţii cu tromboflebită ereditară;

4. accidente toxice hematologice şi viscerale, secundare tratamentelor cu citostatice;

5. accidentele survenite după terapia de substituţie cu produse sanguine;

6. accidente cardiace sau vasculare după cateterism cardiac;

7. angioaccesul pentru dializa extrarenală;

8. artrita gutoasă acută;

9. angiocolecistita acută;

10. artritele reactive în puseu acut;

11. artritele septice;

12. abdomenul acut medico-chirurgical;

13. abcesul pulmonar;

14. anuria;

15. astmul bronşic în criză;

16. accidentele vasculare cerebrale în infarctul cerebral, hemoragia cerebrală, hemoragia subarahnoidiană, atacul ischemic tranzitoriu;

17. atacul migrenos;

18. atacul cerebral;

19. avortul complicat septic sau cu şoc hemoragic;

20. atacul acut de glaucom;

21. apoplexia utero-placentară;

22. abcesul sau flegmonul cu stare septică;

23. bolile cardiace congenitale ale nou-născutului şi copilului mic;

24. bronhopneumonia, pneumonii acute virale şi bacteriene;

25. BPOC cu insuficienţă respiratorie severă;

26. blocurile atrio-ventriculare simptomatice neonatale;

27. bolile medico-chirurgicale specifice perinatale;

28. criza epileptică şi starea de rău epileptic;

29. criza miastenică;

30. cetoacidoză la pacienţii cu diabet zaharat tip 1, tip 2 şi în diabetul gestaţional;

31. chistul hidatic evacuat;

32. corpii străini nazali, faringieni, laringieni, traheo-bronhici, esofagieni, auriculari cu lezarea părţilor conductului auditiv extern sau a timpanului;

33. conjunctivita acută virală sau microbiană şi fungică;

34. corpii străini penetranţi sau nepenetranţi în globul ocular;

35. colica renală, biliară, abdominală;

36. colecistita acută şi angiocolita acută;

37. colita ischemică;

38. complicaţiile sarcinii;

39. complicaţiile litiazei reno-ureterale şi vezicale;

40. criza de lumbago;

41. coma hipofizară;

42. criza tireotoxică;

43. coma mixedematoasă;

44. coma hiperglicemică;

45. comele diabetice cetoacidozice, heperosmolare şi lactice;

46. come de alte etiologii;

47. criza addisoniană;

48. criza de hemoliză acută extra- şi intravasculară;

49. complicaţiile hemoragice după intervenţii cardiovasculare;

50. complicaţiile septice după intervenţiile cardiovasculare;

51. complicaţiile postvaccinale;

52. carditele acute de tip endocardite, miocardite şi pericardite;

53. crizele severe de cianoză, hipoxie, acidoze în cardiovascular;

54. convulsiile, starea de rău convulsiv;

55. disgravidia precoce - formă severă;

56. disgravidia tardivă;

57. dermatomizitele active;

58. diabetul zaharat tip 1 nou-depistat;

59. diabetul gestaţional nou-depistat;

60. delirium;

61. decolarea de retină;

62. dispneea faringiană, laringiană, traheală înaltă;

63. disfagia totală de cauză bucofaringiană sau esofagiană;

64. disecţia de aortă, anevrismul disecant al aortei şi alte leziuni parietale cu manifestări acute;

65. disfuncţiile acute de proteze cardiace;

66. edemul pulmonar acut;

67. edemul pulmonar acut de cauză cardiovasculară;

68. encefalopatia hepatică;

69. eritrocitoze asociate cu fenomene de sludge;

70. embolia pulmonară;

71. eclampsia şi preeclampsia;

72. flebita şi tromboflebita profundă, extensivă;

73. gamapatiile monoclonale cu sindrom de hiperviscozitate;

74. hemoptizia;

75. hematuria;

76. hemoragiile: nazale din epistaxisul major, epistaxisul minor, repetat cu anemie secundară; faringiene; laringiene; traheale posttraumatice şi tumorale; hemoragii exteriorizate prin conductul auditiv extern;

77. hemoragia digestivă superioară de tip hematemeză;

78. hemoragia digestivă inferioară;

79. hemoragiile genitale;

80. hemoragia în vitros şi retinopatia diabetică preproliferativă şi proliferativă (cazuri noi);

81. hipertrigliceridemiile severe peste 1.000 mg/l;

82. hepatita acută toxică/medicamentoasă;

83. hipercalcemia;

84. hipertensiunea arterială paroxistică;

85. insuficienţele cardiorespiratorii acute;

86. insuficienţa respiratorie la obezitate cu risc crescut prin IMC > 40;

87. infecţiile acute ale căilor respiratorii superioare, cu alterarea stării generale;

88. infecţiile acute ale mâinii;

89. infecţiile acute rinosinusale, otice, faringiene, perifaringiene şi cervicomediastinale;

90. infecţiile şi inflamaţiile acute ale anexelor globului ocular;

91. infecţiile acute osoase;

92. infecţiile acute urinare;

93. insuficienţa renală acută;

94. insuficienţa corticosuprarenală acută iatrogenă sau de alte cauze;

95. ischemia viscerală: renală, enteromezenterică, hepatică şi splenică;

96. intoxicaţiile acute voluntare şi involuntare;

97. keratita virală sau microbiană;

98. lovirea sau alte acte de violenţă ce au avut ca rezultat vătămarea corporală, potrivit prevederilor art. 193, 194, 196 şi 233 din Legea nr. 286/2009 privind Codul penal, cu modificările şi completările ulterioare;

99. lombosciatica;

100. lupusul eritematos sistemic activ, cu manifestări renale miocardice seroase, vasculitice;

101. leucemia acută în faza de evoluţie iniţială sau de recădere;

102. leucemiile cronice cu hiperleucocitoză şi sindrom de leucostază;

103. limfoame maligne cu mase ganglionare compresive;

104. megacolon toxic;

105. meningite acute şi meningoencefalite;

106. nevralgia cervicobrahială;

107. ocluziile intestinale;

108. ocluziile vasculare retiniene;

109. pusee acute de scleroză în plăci;

110. paraliziile periodice diskaliemice;

111. pleureziile acute virale şi bacteriene;

112. pneumotoraxul neterapeutic;

113. polimiozite acute;

114. pneumopatia de aspiraţie;

115. plăgi şi traumatisme cardiopericardice şi vasculare;

116. plăgi complicate;

117. plăgi ale globului ocular şi organelor anexe;

118. parodontita apicală acută;

119. pulpita acută;

120. poliradiculonevrita acută;

121. paralizia periferică de nerv facial;

122. penetraţia şi perforaţia ulcerelor;

123. pancreatitele acute;

124. peritonita;

125. patologia inflamatorie acută a uterului şi anexelor;

126. periartrita scapulolumelară - umărul acut hiperalgic;

127. poliartrita reumatoidă activă în puseu acut;

128. politraumatisme cu leziuni importante;

129. reumatismul articular acut;

130. rectocolita hemoragică - puseu acut;

131. reacţiile alergice;

132. reacţiile alergice oculare;

133. reacţiile adverse, severe cutanate şi digestive la terapia hipoglicemiantă orală;

134. retenţia acută de urină;

135. stările comatoase de cauză neurologică;

136. stările confuzionale acute în afecţiunile sistemice, inclusiv în bolile nutriţionale şi metabolice ale sistemului nervos;

137. sindroamele cefalgice acute;

138. sindroamele septice;

139. sindromul de agitaţie psihomotorie;

140. sindromul psihopatic acut;

141. sindromul catatonic;

142. sindromul discomportamental violent;

143. sarcina extrauterină;

144. sincopa;

145. sindromul de ischemie periferică acută;

146. supuraţiile acute şi cele cronice, reactualizate;

147. sindroamele vestibulare în criză;

148. surditatea brusc instalată sau brusc agravată;

149. sângerările uterine disfuncţionale;

150. sindromul de debit cardiac scăzut prin colmatarea valvulelor;

151. şocul cardiogen şi alte stări de debit cardiac scăzut;

152. sindroamele coronariene acute din infarctul acut de miocard, şi angina instabilă;

153. stările de instabilitate hemodinamică sau aritmia acută survenită la bolnavii cu cardiopatii cronice, care le pot pune în pericol viaţa;

154. sindroame hemoragice cu manifestări clinice ce pun în pericol viaţa;

155. sindromul febril prelungit;

156. sindromul de hiperuricemie;

157. traumatismele musculare neurovasculare, osteoarticulare, tegumentare şi viscerale recente;

158. traumatismele craniene şi ale măduvei spinării;

159. traumatismele toracice cu insuficienţă respiratorie;

160. tulburarea depresivă cu risc suicidar;

161. tulburarea anxioasă paroxistică în atacul de panică;

162. tulburarea acută de stres;

163. traumatismele aparatului urinar;

164. traumatismele aparatului locomotor: fracturi, luxaţii, entorse, rupturi de tendoane, rupturi musculare, cu excepţia celor determinate de alcoolism;

165. tumorile maligne sângerânde;

166. tromboflebita orbito-cavernoasă;

167. traumatismele orbito-oculare cu complicaţii;

168. traumatismele abdominale;

169. tumorile neuroendocrine cu eliberări paroxistice de insulină, VIP, serotonină, glucagon;

170. trombembolismul pulmonar acut;

171. tulburările acute paroxistice de ritm supraventriculare;

172. tahicardiile ventriculare;

173. tromboflebita acută proximală severă;

174. trombocitozele complicate cu eritromelalgie şi cu alte fenomene de constricţie a microcirculaţiei;

175. urgenţele hipertensive din encefalopatia hipertensivă, criza hipertensivă, hemoragia cerebromeningee, eclamsie;

176. uveita optică, cu excepţia celei alcoolo-tabagice;

177. ulcerul gastroduodenal în puseu acut.

**II. Boli infectocontagioase din grupa A:**

1. amibiaza (dizenterie amibiană);

2. antraxul;

3. bruceloza;

4. difteria;

5. febra butonoasă;

6. febra galbenă;

7. febrele paratifoide A, B, C;

8. febra Q;

9. febra recurentă;

10. febra tifoidă;

11. filarioza, dracunculoza;

12. hepatita virală acută;

13. holera;

14. infecţia gonococică;

15. infecţia HIV;

16. leishmaniozele;

17. lepra;

18. leptospiroza;

19. limfogranulomatoza inghinală benignă;

20. malaria;

21. meningita meningococică şi meningococemia;

22. morva, melioidoza;

23. ciuma;

24. poliomielita şi alte neuroviroze paralitice;

25. psitacoza-ornitoza;

26. rabia;

27. scarlatina;

28. sifilisul;

29. şancrul moale;

30. tetanosul;

31. tifosul exantematic;

32. tuberculoza (toate formele şi localizările);

33. tularemia;

34. tusea convulsivă;

35. COVID-19.

---------------